Si Palui: Jadi Anjing
PARUMPAMAAN dunia ini digambarakan nang indah-indah, nang langkar-langkar, mempesona sahingga urang mabuk kapayang, kaya ampunnya haja dunia.
PARUMPAMAAN dunia ini digambarakan nang indah-indah, nang langkar-langkar, mempesona sahingga urang mabuk kapayang, kaya ampunnya haja dunia.
”Oh dunia bagai milik kita badua?” ujar dua urang barlainan jenis nang sadang asik bapacaran atau jar urang bahari begandak babuat di becak Palui.
“Kalau milik ikam badua dimana aku tinggal?” sahut Palui lihum saurangan.
“Nah napa Lui maka lihum saurangan, kaganangan baharikah waktu begandakan?” rawa Garbus.
“Ya kaya nitulah Bus ai, aku kaganangan bahari waktu jadi abang becak, ada urang begandak nang babuat di becakku, jarnya dunia ini milik kita badua, kujajawab dimana aku bagana?” Palui manjalasakan ka Garbus.
“Kaganangan, kaingatan Luilah? Lihum saurangan jadinya ikam naya, untung kada lihum tatarusan, ada nang konselit jar urang kena ngalih urusannya,” Garbus gagarunum, tadiam Palui.
Urang cinta dunia nitu artinya dunia asa ampunnya, dikisahakan ulih tuan guru ka Palui. Ada dua urang nang sama-sama maingkuti, saikung maingkuti hambar, saikung maingkuti ruti manis, bacuklat, basaus wan lainnya. Nang maingkuti ruti hambar nitu marayu banar supaya inya jua dibari ruti nang manis, nang nyaman nitu.
”Aku kada handak mambari ne ruti carianku jua, ikam ada haja kalu ruti hambar nitu,” kesah guru.
“Salanjutnya kaya apa guru?” takun Palui.
“Tatap inya marayu supaya dibari ruti manis,” sahut sidin. Jadi disuruhnya basarat, bila handak ruti manis hakunlah jadi anjing?
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn